Diari Oficial de la Generalitat Valenciana


Sumari del DOGV 3988, del 27-04-2001 (2001/3928)

Informació pública de l'alternativa tècnica de programa dels sectors R1 a R6.
-----------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3928


Organisme emissor
:   Ajuntament de San Antonio de Benagéber

Tipus de document
:   Anunci

Informació pública de l'alternativa tècnica de programa dels sectors R1 a R6. [2001/Q3928]
  
La mercantil Urbanizaciones Requena, SL, ha formulat una proposta d'alternativa tècnica de programa, l'àmbit d'actuació de la qual es desenvolupa a la zona que comprén els sectors R1, R2, R3, R4, R5 i R6 del sòl urbanitzable no ordenat prèviament de manera detallada a San Antonio de Benagéber, i que s'estén, doncs, a una superfície total de 677.453 metres quadrats, a la qual se n'ha d'afegir una altra, de cabuda xifrada en 24.795 metres quadrats, que forma part de la xarxa estructural de dotacions públiques exterior a aquest àmbit i adscrita pel Pla General a la gestió d'aquesta, i que s'acompanya del que es diu tot seguit:
  
- Memòria expositiva del contingut.
  
- Pla parcial que s'estén a l'àmbit dels sectors de sòl urbanitzable següents: R1, R2, R3, R4, R5 i R6.
  
- Avantprojecte d'urbanització interior dels sectors R1 a R6 del sòl urbanitzable.
  
- Avantprojecte dels col·lectors exteriors, traçats pel municipi de l'Eliana, d'aigües residuals i pluvials.
  
Per a la informació pública i l'aprovació conjunta amb el programa, i tot això a l'empara dels articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb l'article 48.1.c, en relació amb l'article 46.3 de la llei esmentada, se sotmet la proposta de programa i els altres instruments de planejament indicats a informació pública, pel termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana. Aquesta documentació es troba dipositada a l'Ajuntament de San Antonio de Benagéber.
  
Qualsevol persona interessada podrà comparéixer a l'ajuntament (Urbanisme) per a examinar l'expedient que hi ha dipositat i formular, si escau, al·legacions, alternatives tècniques o proposicions juridicoeconòmiques, dins del termini indicat al paràgraf anterior (20 dies a partir de la publicació d'aquest anunci en el DOGV).
  
Així mateix, durant el període de cinc dies, comptadors des del venciment del termini anterior, s'hi podran presentar les proposicions juridicoeconòmiques a l'alternativa tècnica presentada, per a optar a l'adjudicació del programa; si no és que durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució, i això en la quantia que es determine. En aquest cas procedirà la pròrroga de 20 dies addicionals de l'article 46.4 de la Llei Reguladora de l'Activitat Urbanística, cosa que es farà constar a l'expedient, i s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la Llei Reguladora de l'Activitat Urbanística, s'ha procedit amb anterioritat a aquest anunci, a l'enviament de l'avís amb el contingut d'aquest, a la totalitat dels titulars cadastrals afectats.
  
Preveient la possibilitat de supòsits regulats en l'article 59.4 de la Llei de 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la relació de tots els titulars cadastrals, el domicili fiscal i la superfície (metres quadrats), al tauler d'edictes de l'ajuntament i s'ha publicat en el Diari Oficial de la Generalitat Valenciana i en el Butlletí Oficial de la Província de València als efectes pertinents.